เมนมาวันที่3เดือนสค. หมดวันที่10สค. มีอะไรกันครั้งแรกวันที่17สค.ตอนบ่าย3น้ำ ไม่ได้ใส่ถุง แตกนอกหมด ครั้งที่2 ใส่ถุง แล้วกินยาคุมฉุกเฉินแบบ2เม็ด เม็ดแรกกินตอน1ทุ่ม เม็ดที่2กินตอนตี1 แล้วกินได้ประมาน1อาทิตย์มีเหมือนสีน้ำตาลเปรอะไหลออกมา มีเลือดออกมาไม่มาก จะท้องไหมคะ?กลัวมาก
สวัสดีค่ะ หากประจำเดือนมาวันที่ 3 ส.ค. แล้วได้มีเพศสัมพันธ์ในวันที่ 17 ส.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก จะมีโอกาสตั้งครรภ์ได้ประมาณ 4%-22% ส่วนการมีเพศสัมพันธ์ครั้งที่ 2 โดยใช้ถุงยางอนามัย จะมีโอกาสตั้งครรภ์ได้ประมาณ 2%-18%แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดสีน้ำตาลที่ออกมาหลังจากทานยาคุมฉุกเฉินไปประมาณ 1 สัปดาห์ น่าจะเป็นเลือดที่เกิดจากผลข้างเคียงของยาได้ โดยอาจออกได้นาน 1-4 วัน ปริมาณอาจมากหรือน้อยก็ได้ โดยหากมีปริมาณน้อย เลือดก็จะมีสีออกน้ำตาลได้ค่ะ ซึ่งก็ไม่ได้อันตรายอะไร และไม่ได้เป็นการบอกว่าจะมีการตั้งครรภ์เกิดขึ้นแต่อย่างใดสำหรับประจำเดือน ที่ควรจะมาในวันที่ 3 ก.ย. นั้น ก็อาจมาช้ากว่าปกติได้ค่ะ ทั้งนี้ หากกังวลว่าจะมีการตั้งครรภ์เกิดขึ้นหรือไม่ เมื่อถึงวันที่ 3 ก.ย. แล้ว ประจำเดือนไม่มา ก็ให้ตรวจหาการตั้งครรภ์ดู หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะ